D'acord amb el Reglament (UE) núm. 1305/2013 del Parlament Europeu i del Consell, de 17 de desembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya de 15 de juliol de 2014 i aprovat per la Comissió Europea mitjançant la Decisió d'execució C (2015) 5325 final de 28 de juliol de 2015, preveu dins de la mesura 16 l'operació 16.01.01, ajuts destinats a la cooperació per a la innovació: grups operatius de l'Associació Europea per a la Innovació en matèria de productivitat i sostenibilitat agrícoles.
El Reglament delegat (UE) núm. 807/2014 de la Comissió, d'11 de març de 2014, completa el Reglament (UE) núm. 1305/2013 del Parlament Europeu i del Consell, de 17 de desembre de 2013, i introdueix disposicions transitòries, i el Reglament d'execució (UE) núm. 808/2014 de la Comissió, de 7 de juliol de 2014, estableix disposicions d'aplicació del Reglament (UE) núm. 1305/2013 del Parlament Europeu i del Consell, de 17 de desembre de 2013.
Per al període 2014-2020, la innovació constitueix una prioritat transversal per als objectius de la Unió Europea, que ha d'aplicar-se de manera horitzontal en relació amb altres prioritats de desenvolupament rural.
La innovació és fonamental per promoure un sector eficient des del punt de vista dels recursos utilitzats, productiu i amb baix nivell d'emissions, que garanteixi un desenvolupament sostenible de les zones rurals, així com l'augment de la competitivitat i la diversificació del sector.
En línia amb aquesta prioritat, un dels objectius o reptes del Pla de desenvolupament rural de Catalunya és estimular la innovació i la transferència de coneixements en el sector agroalimentari.
En aquest sentit, el Govern de la Generalitat de Catalunya va definir com una de les seves prioritats l'impuls i la coordinació de la R+D i la innovació del sector agroalimentari i rural de Catalunya.
Aquest compromís es va formalitzar amb l'aprovació del Pla estratègic de recerca, innovació i transferència agroalimentària de Catalunya 2013-2020 per mitjà de l'Acord de Govern GOV/85/2013, de 18 de juny (DOGC núm. 6401, 20.6.2013).
Un dels mandats del Pla fou la creació del Consell Català de la Innovació Agroalimentària com a òrgan i espai de participació amb el sector i tots els agents implicats per desenvolupar el Pla estratègic, adaptar-lo a la realitat i a les necessitats més prioritàries del sector en matèria de recerca i innovació, i per facilitar, alhora, la transferència de tot el coneixement que se'n dedueixi al conjunt del sector per fer-lo més competitiu.
Així mateix, el Consell té el mandat, entre d'altres, de vetllar pel bon funcionament de la Xarxa d'innovació agroalimentària i rural de Catalunya, un instrument creat per la difusió dels resultats de les iniciatives i projectes innovadors de l'àmbit agroalimentari amb el propòsit d'afavorir el treball col·laboratiu entre empreses i agents de la recerca de Catalunya.
El Consell Català de la Innovació Agroalimentària i la Xarxa d'innovació agroalimentària i rural de Catalunya van ser creats pel Decret 109/2014, de 22 de juliol, del sistema de formació, transferència tecnològica i innovació del sector agroalimentari Catalunya (DOGC núm. 6671, de 24.7.2014).
Aquests ajuts donen resposta a les prioritats de desenvolupament rural de la Unió Europea de foment de la innovació i de la transferència tecnològica als sectors agroalimentari i forestal i en les zones rurals i els focus àrea 1A, 1B, 2A, 3A, 4A, 4B, 4C, 5A, 5B, 5C, 5D i 5E establerts en el Reglament (UE) 1305/2013.
Així mateix, dóna resposta als objectius transversals de medi ambient i canvi climàtic.
El Reglament (UE) 1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
D'altra banda, i d'acord amb l'article 38 del Tractat de Funcionament de la Unió Europea, la Unió definirà i aplicarà una política comuna d'agricultura i pesca.
Les normes previstes per a l'establiment o el funcionament del mercat interior seran aplicables als productes que figuren a la llista de l'annex I del Tractat, entre els quals no figuren els productes del sector forestal.
En aquest cas, i amb excepció de la producció de suro natural en brut o simplement preparat, el material de rebuig de suro, el suro triturat, granulat o polvoritzat, els ajuts al sector forestal se sotmeten al Reglament (UE) núm. 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis.
Aquests ajuts estan sotmesos al règim de transparència i al sistema de control i sancions establert en el Reglament (UE) 1306/2013 del Parlament Europeu i del Consell, de 17 de desembre de 2013, sobre finançament, gestió i seguiment de la Política agrícola comuna, pel qual es deroguen els reglaments (CE) núm. 352/78, (CE) núm. 165/94, (CE) núm. 2799/98, (CE) núm. 814/2000, (CE) núm. 1290/2005 i (CE) núm. 485/2008 del Consell.
D'acord amb el que disposen el Decret 56/2009, de 7 d'abril, per a l'impuls i el desenvolupament dels mitjans electrònics de l'Administració de la Generalitat de Catalunya, la Llei 59/2003, de 19 de desembre, de normes reguladores de signatura electrònica, la Llei 11/2007, de 22 de juny, d'accés electrònic dels ciutadans als serveis públics, i el Reial decret 1671/2009, de 6 de novembre, que desplega parcialment la Llei 11/2007, de 22 de juny, d'accés electrònic dels ciutadans als serveis públics, en relació amb la Llei 30/1992, de 26 de novembre, de règim jurídic de les administracions públiques i del procediment administratiu comú.
Atès que s'ha pogut constatar que un nombre considerable de possibles persones beneficiàries disposen dels mitjans tecnològics necessaris per poder realitzar la tramitació electrònica de la sol·licitud d'aquests ajuts, es posa a disposició dels interessats la tramitació administrativa de la fase de sol·licitud per mitjans electrònics.
Conseqüentment, valorada la conveniència de donar suport al sector agroalimentari i forestal mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General d'Alimentació, Qualitat i Indústries Agroalimentàries, en ús de les atribucions que m'han estat conferides,
Aprovar les bases reguladores dels ajuts a la cooperació per a la innovació, a través de la creació de Grups Operatius de l'Associació Europea per a la Innovació (AEI) en matèria de productivitat i sostenibilitat agrícoles (plantejament i redacció de projectes innovadors) i la realització de projectes pilot innovadors per part d'aquests grups, d'acord amb el Programa de desenvolupament rural de Catalunya del període 2014-2020, les quals es publiquen en els annexos 1 i 2, respectivament, d'aquesta Ordre.
2.1 Convocar per a l'any 2016 els ajuts següents d'acord amb les bases reguladores aprovades en l'article 1 precedent:
2.1.1 Ajuts a la creació de Grups Operatius per a les despeses de plantejament i redacció de projectes d'innovació realitzats per aquests grups (annex 1).
2.1.2 Ajuts a la realització de projectes pilot innovadors, per part d'aquests grups (annex 2).
2.2 Per a aquesta convocatòria, un mateix projecte només podrà optar a una de les dues modalitats d'ajut descrites a l'article 2.1 precedent.
2.3 El termini de presentació de sol·licituds serà de dos mesos que computen des de l'endemà de la publicació d'aquesta Ordre en el DOGC.
2.4 Els ajuts que preveu aquesta Ordre, per un import total de 3.500.000,00 euros, tenen caràcter de cofinançats pel Fons Europeu Agrícola de Desenvolupament Rural (FEADER), d'acord amb el que preveu el Programa de desenvolupament rural de Catalunya 2014-2020.
L'aportació financera del Departament d'Agricultura, Ramaderia, Pesca i Alimentació (DARP), amb naturalesa de crèdit plurianual, és d'1.995.000,00 euros, que representen el 57% del finançament, i va a càrrec de la partida pressupostària AG06D/770000100/5740 dels pressupostos del DARP distribuïts de la manera següent: 228.000,00 euros corresponen a l'anualitat 2017; 530.100,00 euros, a l ́anualitat 2018, i 1.236.900,00 euros, a l'anualitat 2019.
La resta de finançament, 1.505.000,00 euros, va a càrrec del fons FEADER, que representa el 43% del finançament d'aquests ajuts.
La concessió dels ajuts resta condicionada a l'existència de crèdit suficient i adequat en el moment de la resolució.
2.5 La determinació de la quantia dels ajuts es realitzarà en funció del nombre de sol·licituds presentades i de la disponibilitat pressupostària, d'acord amb els criteris de priorització que s'estableixen a l'apartat 8.1 de l'annex 1, en el cas d'ajuts a la creació de Grups Operatius, o de l'apartat 8.1 de l'annex 2, en el cas d'ajuts a la realització de projectes pilot innovadors per part d'aquests Grups Operatius.
Així mateix, es tindran en compte els imports màxims següents per línia d'ajut:
a) Ajuts a la creació de Grups Operatius (plantejament i redacció de projectes innovadors): fins a un import màxim de 400.000,00 euros.
b) Ajuts a la realització de projectes pilot innovadors per part de Grups Operatius: fins a un import màxim de 3.100.000,00 euros.
La Direcció General d'Alimentació, Qualitat i Indústries Agroalimentàries podrà modificar aquest desglossament en funció de les disponibilitats pressupostàries finals i les necessitats per a cada línia d'ajut.
2.6 L'òrgan instructor dels expedients d'ajut és el Servei d'Innovació Agroalimentària.
2.7 L'òrgan competent per emetre la resolució sobre les sol·licituds és la persona titular de la Direcció General d'Alimentació, Qualitat i Indústries Agroalimentàries.
A aquests efectes, es nomena una Comissió de valoració, que serà l'òrgan col·legiat encarregat de valorar les sol·licituds d'ajuts, formada pel subdirector o la subdirectora general de Transferència i Innovació Agroalimentària, el subdirector o la subdirectora general d'Indústries Agroalimentàries i el subdirector o la subdirectora general de Planificació Rural.
2.8 El termini màxim per emetre la resolució i notificar-la per escrit a la persona sol·licitant serà de sis mesos, a comptar des de la data en què finalitza el termini de presentació de sol·licituds.
2.9 Contra la resolució del director o la directora general d'Alimentació, Qualitat i Indústries Agroalimentàries, que no posa fi a la via administrativa, es podrà interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar a partir de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o la consellera d'Agricultura, Ramaderia, Pesca i Alimentació es podrà interposar en el termini de tres mesos a comptar a partir de la data en què s'exhaureixi el termini per resoldre i notificar, tal com estableix l'apartat anterior.
2.10 Els ajuts concedits a les persones físiques per un import superior a 1.250,00 euros i els ajuts concedits a persones jurídiques es faran públics a la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
2.11 Les dades personals de les persones beneficiàries podran ser tractades per organismes nacionals i de la Unió Europea als efectes del compliment de les seves obligacions de gestió i control, de seguiment i avaluació, d'acord amb la normativa reguladora dels ajuts al desenvolupament rural.
Aprovar el procediment de participació per mitjans telemàtics en la convocatòria pública per a la concessió dels ajuts objecte d'aquesta convocatòria, el qual consta a l'annex 3.
La concessió dels ajuts de l'annex 2 està condicionada a l'aprovació per la Comissió Europea de la modificació del PDR de Catalunya 2014-2020 presentada a la Comissió amb data d'acusament de rebuda de 4 de març de 2016.
Els ajuts de l'annex esmentat estan afectats per la modificació del PDR presentada a la Comissió en els sentit que s'incorpora la descripció del coordinador com a beneficiari dels ajuts.
Les bases reguladores s'hauran d'adaptar, si escau, al pronunciament de la Comissió, i per tant:
a) Les persones beneficiàries de l'ajut estaran supeditades al compliment del que preveu el PDR, i a les obligacions, condicions o requisits que en resultin i no puguin estar previstos en les bases reguladores aprovades per aquesta Ordre.
b) En els supòsits de divergències amb la redacció final del PDR, es publicarà la modificació de les bases reguladores aprovades per aquesta Ordre per tal d'adaptar-les al pronunciament de la Comissió Europea, i es donarà tràmit d'audiència a les persones sol·licitants per tal que adaptin les seves sol·licituds a la noves bases reguladores o bé desisteixen de la seva sol·licitud.
c) En cas que l'aspecte afectat per la modificació del PDR presentada a la Comissió europea a què fa referència l'apartat 1 precedent no sigui aprovat per la Comissió, aquesta circumstància no generarà cap dret sobre les persones beneficiàries.
Bases reguladores dels ajuts a la creació de Grups Operatius
L'objecte dels ajuts que estableix l'Ordre és sufragar les despeses de creació de Grups Operatius de l'Associació Europea per a la Innovació (AEI) en matèria de productivitat i sostenibilitat agrícoles, per al plantejament i redacció de projectes d'innovació per part d'aquests grups definits a l'apartat 2 d'aquest annex 1.
Els projectes han de ser innovadors i complir els requisits que estableix l'apartat 3 d'aquest annex 1.
Aquests canvis han de ser nous o representar una millora significativa respecte als productes, processos o l'estructura organitzativa actual de l'empresa.
Els seus objectius es defineixen a l'article 55.1 del Reglament (UE) núm. 1305/2013 del Parlament Europeu i del Consell, de 17 de desembre de 2013.
El grup Operatiu estarà format per un mínim de dos actors, independents entre si.
Poden formar part d'un Grup Operatiu els productors agraris i forestals i les seves agrupacions o associacions, les empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants, els artesans alimentaris i els seus gremis, les universitats, centres de recerca i centres tecnològics, els centres d'innovació, altres entitats en què els seus estatuts prevegin la realització d'accions d'investigació i desenvolupament tecnològic, les empreses tecnològiques, les empreses de serveis i proveïdores de tecnologia i inputs a les empreses agroalimentàries i forestals, l'Administració, les entitats d'assessorament agrari, les organitzacions no governamentals, les petites i mitjanes empreses (pime) i altres agents del sector agroalimentari i rural.
3.2 Han de fomentar la innovació, la cooperació i el desenvolupament de la base de coneixements a les zones rurals, i enfortir els lligams entre l'agricultura, la producció d'aliments i la silvicultura, i la investigació i la innovació, incloent l'objectiu de millorar la gestió i el rendiment mediambiental.
- 2A: millorar els resultats econòmics de totes les explotacions i facilitar la reestructuració i modernització de les mateixes, particularment amb l'objectiu d'incrementar la seva participació i orientació cap al mercat, així com la diversificació.
- 4C: prevenir l'erosió dels sòls i millorar-ne la gestió.
- 5C: facilitar el subministrament i l'ús de fonts renovables d'energia, subproductes, residus i d'altres matèries primeres no alimentàries per impulsar el desenvolupament de la bioeconomia.
3.6 Complementàriament, poden donar resposta als focus àrea següents:
3.7 Hauran d'exposar els objectius específics perseguits mitjançant l'aplicació del projecte.
4.1 Per a aquesta línia d'ajut, hi ha d'haver un únic beneficiari per Grup Operatiu, que serà el sol·licitant de l'ajut.
4.2 Poden ser beneficiaris d'aquests ajuts els productors agraris i forestals i les seves agrupacions o associacions, empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants i els artesans alimentaris i els seus gremis, que sol·licitin l'ajut per a la constitució d'un Grup Operatiu.
4.3 Les persones beneficiàries han de complir els requisits següents en el moment de presentar la sol·licitud:
a) En el cas d'indústries agroalimentàries i forestals, aquestes han d'estar inscrites en el Registre d'indústries agràries i alimentàries de Catalunya (RIAAC).
g) En el cas dels ajuts en el sector forestal, sotmesos al Reglament (UE) núm. 1407/2013 de la Comissió, de 18 de desembre de 2013, no haver sol·licitat o rebut ajuts de minimis en l'exercici fiscal i en els dos exercicis fiscals anteriors l'import total dels quals superi els límits establerts per la normativa reguladora d'aquests ajuts.
Per a aquesta línia d'ajut són susceptibles de subvenció les següents despeses, efectuades amb posterioritat a la data de sol·licitud de l'ajut:
a) Despeses de constitució del conveni de col·laboració entre els membres del Grup Operatiu, incloses les despeses notarials, si s'escau.
b) Despeses de dinamització del Grup Operatiu.
c) Despeses de redacció del projecte i estudis preparatoris del projecte.
d) Despeses de consultoria tecnològica i d'assessoria.
e) Despeses de personal propi referides al cost brut total de retribució a temps complet, i quota patronal.
S'entén com a personal propi el que està vinculat amb l'entitat beneficiària perceptora mitjançant una relació laboral i, per tant, figura cotitzant en el règim general de la Seguretat Social com a conseqüència d'aquesta relació.
a) Més d'una sol·licitud d'una mateixa persona sol·licitant.
En el cas que una mateixa entitat hagi sol·licitat l'ajut per a més d'un projecte, es donarà tràmit d'audiència a l'interessat per tal que decideixi per quina opta.
Si dins el termini d'audiència la persona sol·licitant no contesta es considerarà que desisteix de totes les sol·licituds.
b) Despeses de subministrament exteriors (aigua, llum, gas), les despeses de telefonia, manteniment d'espais (neteja) i reparacions.
c) Qualsevol impost (excepte IVA no recuperable), tribut, gravamen, taxa, recàrrec, interessos o sancions.
d) Garanties bancàries, comissions de descobert i qualsevol despesa financera.
e) Indemnitzacions per acomiadament de personal.
g) Despeses associades a atencions protocol·làries, representacions, dietes i desplaçaments.
7.1 L'ajut té caràcter de subvenció directament aplicable a les despeses que es detallen a l'apartat 5 d'aquest annex 1, ocasionades per la creació de Grups Operatius, d'acord amb l'apartat 1 d'aquest annex 1.
La subvenció serà del 70% de la despesa elegible convenientment justificada.
7.2 L'ajut per a la creació del Grup Operatiu i per al plantejament i redacció de projectes d'innovació no podrà superar els 20.000,00 euros.
7.3 La despesa de personal propi a què es refereix l'apartat 5.e) d'aquest annex 1 no podrà superar el 20% de la despesa total elegible.
7.4 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'article 2 d'aquesta Ordre.
7.5 La determinació de la quantia dels ajuts es realitzarà en funció de l'aplicació dels criteris d'admissibilitat i la intensitat d'ajut fixada en l'apartat 8 d'aquest annex 1.
Un cop determinada la quantia d'ajuts s'aplicaran els criteris de priorització que estableix l'apartat 8 d'aquests annex 1, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 8.2 d'aquest annex 1 i aquelles que, tot i obtenir aquesta puntuació mínima, no resultin subvencionables per manca de disponibilitat pressupostària, es desestimaran.
7.6 Sens perjudici d'aquests imports màxims subvencionables, i considerant el que estableix l'article 38 del Tractat de Funcionament de la Unió Europea, quan el beneficiari de l'ajut desenvolupi la seva activitat en el sector forestal els ajuts se sotmeten al Reglament (UE) núm. 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis, i, per tant, el total d'ajuts de minimis atorgat a una persona sol·licitant no podrà excedir els 200.000,00 euros bruts durant l'exercici fiscal en curs i els dos exercicis fiscals anteriors.
No se sotmet a aquest reglament i, per tant, no és d'aplicació el present apartat, a la producció de suro natural en brut o simplement preparat, el material de rebuig de suro, el suro triturat, granulat o polvoritzat.
7.7 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que es derivin del compliment dels objectius d'estabilitat pressupostària i sostenibilitat financera.
a) Grau d'innovació de la proposta i impacte en el sector (50/100)
a.1) Impacte de la innovació de la proposta en la productivitat o sostenibilitat en el pla territorial i/o sectorial: fins a 30 punts.
a.2) Noves aportacions a l'estat actual de la ciència i el coneixement, a la generació de nous productes i serveis tecnològicament avançats: fins a 20 punts.
b) Composició i governança del Grup Operatiu (50/100)
b.1) Idoneïtat i equilibri de la composició del Grup Operatiu amb relació als objectius del projecte: fins a 20 punts.
b.2) Representativitat o massa crítica del Grup Operatiu en el seu àmbit sectorial i/o territorial: fins a 20 punts.
b.3) Experiència i capacitats de gestió del líder del Grup Operatiu: fins a 10 punts.
8.3 En el cas que l'import total de les sol·licituds seleccionades d'acord amb l'apartat 8.1 d'aquest annex 1 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En el cas que diverses sol·licituds aconsegueixin la mateixa puntuació i no es disposi de suficient pressupost per atendre-les totes, s'aplicarà com a criteri de desempat la puntuació obtinguda en l'apartat 8.1.a) d'aquest annex 1.
8.4 Un cop esgotat el pressupost disponible, les sol·licituds restants seran denegades per manca de disponibilitat pressupostària.
9.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de Cohesió o qualsevol altre instrument financer de la Unió Europea, d'acord amb el que estableix l'article 59.8 del Reglament (UE) núm. 1305/2013 del Parlament Europeu i del Consell, de 17 de setembre de 2013 (DOUE L 347, de 20.12.2013).
10.1 Les sol·licituds per acollir-se a aquests ajuts es poden presentar per mitjans telemàtics des del web http://agricultura.gencat.cat/ajutsentermini d'acord amb el procediment descrit a l'annex 3 o bé es formalitzaran en un imprès normalitzat que es podrà descarregar des del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General d'Alimentació, Qualitat i Indústries Agroalimentàries i es presentaran a les oficines comarcals del Departament d'Agricultura, Ramaderia, Pesca i Alimentació, preferentment, sens perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, del 3 d'agost, dins el termini establert a la convocatòria.
10.2 A les sol·licituds s'hi ha d'adjuntar la documentació que es detalla a continuació.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida:
a) Memòria descriptiva de l'ajut sol·licitat, d'acord amb el model del DARP, que es podrà obtenir al web http://agricultura.gencat.cat/ i que contingui els objectius, la justificació i l'abast de la innovació proposada.
b) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 10.4 d'aquest annex 1.
c) Acreditació de la representació per qualsevol mitjà vàlid en el dret que en deixi constància, si escau.
d) En el cas de persones jurídiques, còpia de les escriptures i/o estatuts registrats de l'entitat sol·licitant, si escau.
e) Certificat actualitzat d'inscripció en el registre administratiu corresponent emès l'any 2016.
f) En el cas de persones jurídiques, certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
h) Annex a la sol·licitud, que conté les declaracions responsables sobre els aspectes que es detallen a continuació i que la persona sol·licitant ratifica mitjançant la seva signatura.
d) Quan la persona beneficiària desenvolupi la seva activitat en el sector forestal, amb excepció de la producció de suro natural en brut o simplement preparat, el material de rebuig de suro i el suro triturat, granulat o polvoritzat, si ha rebut ajuts de minimis en l'exercici fiscal actual i en els dos exercicis fiscals anteriors, declaració segons la qual l'ajut global de minimis que ha rebut no supera els límits establerts.
10.4 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
A més, seguiran les pautes del programa d'identificació visual de la Generalitat de Catalunya (PIV) ( http://www.gencat.cat/piv ).
a) Designar, d'entre els membres del grup, el líder del projecte, que serà també el sol·licitant de l'ajut.
b) Difondre els resultats obtinguts a través de l'AEI.
c) Establir procediments interns que garanteixin la transparència en el seu funcionament i la presa de decisions i evitin situacions de conflicte d'interessos.
d) Redactar un projecte que contingui la descripció de la innovació proposada, una descripció dels resultats previstos i una descripció de la contribució a l'objectiu de l'AEI de potenciar la productivitat i la gestió sostenible dels recursos.
e) Presentar un conveni de col·laboració, d'acord amb l'apartat 12 d'aquest annex 1.
b) Fer-se responsables dels seus compromisos d'acord amb el conveni de col·laboració signat.
12.1.2 Ha de contenir el compromís escrit dels membres del Grup Operatiu, ratificat per tots els membres del grup, amb el nom, adreça, telèfon i adreça de correu electrònic de cadascun d'ells i persona de contacte.
13.1 El procediment de concessió de la subvenció es farà en règim de concurrència competitiva.
13.2 L'òrgan instructor i l'òrgan competent per dictar la resolució són els que fixi la convocatòria corresponent.
13.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
13.4 La Comissió de valoració determinarà l'assignació del pressupost, d'acord amb els criteris de priorització establerts en l'apartat 8 d'aquest annex 1 de les bases reguladores.
13.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
14.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
14.2 Comporta el desistiment de la sol·licitud la manca de presentació de qualsevol dels documents que estableix l'apartat 10.2 d'aquest annex 1, o bé la manca d'esmena dels requisits esmenables, dins el termini de 10 dies hàbils i amb el requeriment previ.
14.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
14.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
En la resolució de concessió hi figuraran, com a mínim, l'import de la despesa aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons, i les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons.
Es contemplarà també la possibilitat de prorrogar el termini d'execució de l'ajut.
En el cas dels ajuts al sector forestal d'acord amb el que s'estableix a l'apartat 9.3 d'aquest annex 1, en la resolució també s'ha de fer constar el caràcter de minimis de l'ajut, així com la menció expressa al Reglament que regeix aquest règim d'ajuts, fent-hi constar el títol i la referència de publicació al DOUE: Reglament (CE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
15.2 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea, en les circumstàncies següents: canvi de persona beneficiària, destinació de la subvenció, modificació del termini d'execució i modificació dels percentatges de participació financera determinats per la Comissió Europea.
15.3 Cal proposar a la Direcció General d'Alimentació, Qualitat i Indústries Agroalimentàries qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzada, sempre que la proposta continuï respectant els límits que estableix la convocatòria corresponent, s'efectuï abans de realitzar els canvis i com a màxim un mes abans de la darrera certificació de l'ajut.
–16 Execució, justificació i pagament
16.1 Les persones beneficiàries han de realitzar les actuacions objecte dels ajuts i justificar-les com a màxim el dia 30 de setembre de 2017, per tal que es pugui procedir a la certificació i comprovació de l'execució de les activitats previstes.
16.2 En el cas que es justifiqui la quota patronal del mes de setembre, si no se'n pot justificar el pagament dins la data establerta a l'apartat 16.1 precedent, s'estableix un termini addicional pel temps indispensable per completar la justificació d'aquest TC1.
16.3 Només es concediran pròrrogues dels terminis per realitzar les actuacions i/o justificar-les de manera excepcional i per motius degudament acreditats, que es podran sol·licitar al director general d'Alimentació, Qualitat i Indústries Agroalimentàries, i es concediran per un termini que no excedeixi la meitat del termini concedit inicialment, d'acord amb el que estableix l'article 49 de la Llei 30/1992, de 26 de novembre.
16.4 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
16.5 S'admetran pagaments en efectiu per un import màxim acumulat inferior a 2.500,00 euros.
16.6 En els supòsits en què hi hagi desviacions de certificació respecte dels conceptes de despesa aprovats, s'admet la compensació entre conceptes.
La compensació s'ha de fer sense superar l'ajut total aprovat i respectant les limitacions establertes a l'apartat 7 d'aquest annex 1.
–17 Documentació justificativa de l'ajut
17.1 La documentació justificativa a presentar és la següent:
a) Sol·licitud de pagament de l'ajut, d'acord amb l'imprès normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts.
b) Compte justificatiu, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts signat pel/per la representant legal de l'empresa beneficiària.
La memòria explicativa del compliment de la finalitat de l'acció, activitat o projecte subvencionat, amb indicació de les activitats realitzades i dels resultats obtinguts a què fa referència l'apartat 17.2 següent.
Memòria econòmica, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts sobre el cost de les activitats realitzades, on hi consti:
- Els tres pressupostos a què fa referència l'apartat 10.2.g) que ha d'haver sol·licitat el beneficiari abans de realitzar la despesa subvencionable.
c) Certificat d'estar al corrent amb les obligacions tributàries, en cas de no haver autoritzat el DARP perquè obtingui aquesta informació.
d) Certificat d'estar al corrent de les obligacions amb la Seguretat Social, en cas de no haver autoritzat el DARP perquè obtingui aquesta informació.
f) Informe de vida laboral d'un compte de cotització, en cas de no haver autoritzat el DARP per obtenir aquesta informació, d'acord amb l'apartat 10.4.
g) En cas que es justifiqui la quota patronal de seguretat social, documents TC1 i TC2 acompanyats dels documents o extractes bancaris o comptables que provin l'efectivitat del pagament.
h) Relació de persones de les quals s'han presentat nòmines, amb les activitats que han desenvolupat i el nombre d'hores que han destinat al projecte, signat pel/per la representant legal de l'empresa beneficiària.
i) Relació detallada de les tasques d'assessoria i coordinació desenvolupades.
j) En el cas que es justifiqui l'import d'IRPF de les nòmines, model trimestral de declaració de retencions i ingrés a compte de l'IRPF del període de les nòmines presentades.
k) Justificant d'exempció de l'IVA emès per l'AEAT, en cas que sigui suportat pel beneficiari.
17.2 A més d'aquesta documentació de caràcter general, s'adjuntarà la següent documentació:
a) Memòria del projecte amb el contingut que s'indica a continuació:
Breu descripció de les empreses que formen part del Grup Operatiu
Objectius i característiques del projecte
Situació de partida sobre la qual es vol introduir una millora
Descripció de la contribució a l'objectiu de l'AEI de potenciar la productivitat i la gestió sostenible dels recursos.
b) Conveni de col·laboració entre tots els integrants del Grup Operatiu, d'acord amb l'apartat 12 d'aquest annex 1.
c) Fitxa de difusió del Grup Operatiu creat, d'acord amb el model normalitzat del DARP que es podrà obtenir al web http://agricultura.gencat.cat
17.3 Les factures i nòmines, així com els corresponents comprovants de pagament tindran com a data màxima la data de finalització del termini de justificació.
Els justificants han d'indicar amb tota claredat a quins conceptes es refereixen.
17.4 Les factures i els justificants acreditatius del pagament, així com tota la documentació de l'expedient de justificació, han d'anar a nom del beneficiari perceptor, susceptible d'ocasionar despesa elegible.
17.5 L'IVA dels justificants queda exclòs de la subvenció quan sigui susceptible de recuperació o compensació per part del beneficiari.
17.6 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
17.7 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan degudament justificades, i s'efectuarà dins l'exercici pressupostari, sense perjudici de les excepcionalitats que es puguin produir.
17.8 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
No caldrà aportar els certificats acreditatius en el cas de l'autorització al DARP a què es refereix l'apartat 10.4 d'aquest annex 1.
17.9 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el que estableix el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
–18 Revocació de la concessió i reintegrament de les quantitats percebudes indegudament
18.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013, i les seves disposicions d'aplicació, així com en el cas de l'incompliment dels requisits establerts en aquestes bases reguladores.
18.3 També serà procedent el reintegrament de les quantitats percebudes i l'exigència d'interès de demora corresponent des del moment del pagament de l'ajut fins a la data en què s'acordi la procedència del reintegrament, en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment procedirà el reintegrament en els supòsits que estableix l'article 35 del Reglament delegat (UE) 640/2014 de la Comissió, d'11 de març de 2014, i l'article 63 del Reglament d'execució (UE) 809/2014 de la Comissió, de 17 de juny de 2014, i quan el beneficiari de l'ajut desenvolupi la seva activitat en el sector forestal d'acord amb el que estableix l'article 5.2, si se superen els límits que preveu el Reglament (UE) núm. 1407/2013 de la Comissió, de 18 de desembre, sobre l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
En el cas dels ajuts de minimis, també es pot procedir a exigir el reintegrament si se superen els límits que estableix l'article 3.2 del Reglament (UE) 1407/2013 de la Comissió, de 18 de desembre de 2013, sobre aplicació dels articles 107 i 108 del Tractat de Funcionament de la Unió Europea als ajuts de minimis, i d'acord, si s'escau, amb el que estableix l'article 6 del mateix Reglament.
18.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com el Reglament (UE) 1306/2013 del Parlament Europeu i del Consell, el Reglament delegat (UE) 907/20141 de la Comissió i el Reglament d'execució (UE) 908/2014 de la Comissió.
El procediment de reintegrament de subvencions es regirà per les disposicions generals sobre procediment administratiu que estableix el títol VI de la Llei 30/1992, de 26 de novembre, de règim jurídic de les administracions públiques i del procediment administratiu comú, sens perjudici de les especialitats que estableixi la normativa aplicable en matèria de subvencions.
D'acord amb l'article 63 del Reglament d'execució (UE) 809/2014 de la Comissió, de 17 de juliol de 2014, en els supòsits en què la diferència entre l'import de la subvenció que es correspon amb la despesa justificada presentada per la persona beneficiària i l'import de la subvenció que es correspon amb la despesa justificada després dels controls d'admissibilitat superi el 10%, s'aplicarà una reducció a la subvenció que es correspon amb la despesa justificada després dels controls d'admissibilitat igual a la diferència entre els dos imports de subvenció esmentats.
En els controls sobre el terreny les despeses examinades seran les despeses acumulades contretes respecte de les operacions subvencionables, sense perjudici dels resultats dels anteriors controls sobre el terreny de les esmentades operacions.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les persones beneficiàries per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Sens perjudici del que estableixen els apartats 19 i 20 d'aquest annex 1, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 30/1992, de 26 de novembre, sens perjudici de les especialitats que es puguin derivar de la normativa sectorial aplicable.
22.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, control i auditoria, així com de seguiment i avaluació, d'acord amb el que estableix l'article 117.1 del Reglament(UE) 1306/2013.
A aquests efectes assisteixen els beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
22.2 D'altra banda, els beneficiaris i entitats col·laboradores, si s'escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal, desplegada pel Reial decret 1720/2007, de 21 de desembre.
Bases reguladores dels ajuts per a la realització de projectes pilot innovadors per part de Grups Operatius
Sufragar les despeses de realització de projectes pilot innovadors, portats a terme pels Grups Operatius de l'AEI en matèria de productivitat i sostenibilitat agrícoles definits a l'apartat 2 d'aquest annex 2.
Els projectes han de ser innovadors i complir els requisits establerts a l'apartat 3 d'aquest annex 2.
Aquests canvis han de ser nous o representar una millora significativa respecte dels productes, processos o l'estructura organitzativa actual de l'empresa.
Projecte pilot: és un projecte experimental amb un esforç temporal acotat, dut a terme a partir de la validació de productes, pràctiques, processos, tecnologies o serveis, nous o millorats, en un entorn representatiu de les condicions reals de funcionament.
Els seus objectius es defineixen a l'article 55.1 del Reglament (UE) núm. 1305/2013 del Parlament i del Consell, de 17 de desembre de 2013.
El grup operatiu estarà format per un mínim de dos actors, independents entre si.
Poden formar part d'un Grup Operatiu els productors agraris i forestals i les seves agrupacions o associacions, les empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants, els artesans alimentaris i els seus gremis, les universitats, centres de recerca i centres tecnològics, els centres d'innovació, altres entitats els estatuts de les quals prevegin la realització d'accions d'investigació i desenvolupament tecnològic, les empreses tecnològiques, les empreses de serveis i proveïdores de tecnologia i inputs a les empreses agroalimentàries i forestals, l'Administració, les entitats d'assessorament agrari, les organitzacions no governamentals, les petites i mitjanes empreses (pime) i altres agents del sector agroalimentari i rural.
Coordinador del projecte: persona o organització que cerca i posa en contacte actors idonis per portar a terme un projecte, de manera que actua com a agent entre dos o més parts en el procés d'innovació.
Serà designat pel Grup Operatiu i no té obligació de formar-ne part.
Coordina i dinamitza el projecte pilot i realitza les tasques definides a l'apartat 13.3 d'aquest annex 2.
Líder del Grup Operatiu: membre del Grup Operatiu designat per aquest que actua com a sol·licitant de l'ajuda i representant del grup davant del DARP.
3.2 Han de fomentar la innovació, la cooperació i el desenvolupament de la base de coneixements a les zones rurals, i enfortir els lligams entre l'agricultura, la producció d'aliments i la silvicultura, i la investigació i la innovació, incloent l'objectiu de millorar la gestió i rendiment mediambiental.
- 2A: millorar els resultats econòmics de totes les explotacions i facilitar-ne la reestructuració i modernització, particularment amb l'objectiu d'incrementar la seva participació i orientació cap al mercat, així com la diversificació.
- 4C: prevenir l'erosió dels sòls i millorar la gestió dels mateixos.
- 5C: facilitar el subministrament i l'ús de fonts renovables d'energia, subproductes, residus i d'altres matèries primeres no alimentàries per a impulsar el desenvolupament de la bioeconomia.
3.6 Complementàriament, poden donar resposta als focus següents:
3.7 hauran d'exposar els objectius específics perseguits mitjançant l'aplicació del projecte.
3.9 No es finançaran projectes que impliquin activitats de recerca bàsica per a la seva execució.
4.1 Per a aquesta línia d'ajut, pot haver-hi diversos beneficiaris per projecte en funció de la seva implicació i d'acord amb el conveni de col·laboració subscrit pels membres del Grup Operatiu, descrit en l'apartat 12 d'aquest annex 2.
4.2 Poden ser beneficiaris d'aquests ajuts els productors agraris i forestals i les seves agrupacions o associacions, empreses o indústries del sector agroalimentari i forestal i les seves agrupacions o associacions, les cooperatives agràries i les seves associacions o federacions, les comunitats de regants i els artesans alimentaris i els seus gremis, que sol·licitin l'ajut per la constitució d'un Grup Operatiu.
4.3 En cas d'existir coordinador del projecte, aquest serà designat pels membres del Grup Operatiu i podrà ser persona física o bé jurídica.
4.4 Les persones beneficiàries han de complir els requisits següents en el moment de presentar la seva sol·licitud:
a) Les indústries agroalimentàries i forestals han d'estar inscrites en el Registre d'Indústries agràries i alimentàries de Catalunya (RIAAC).
g) En el cas dels ajuts al sector forestal sotmesos al Reglament (UE) núm. 1407/2013 de la Comissió, de 18 de desembre de 2013, no haver sol·licitat o rebut ajuts de minimis en l'exercici fiscal i en els dos exercicis fiscals anteriors l'import total dels quals superi els límits establerts per la normativa reguladora d'aquests ajuts.
Per a aquesta línia d'ajut, són susceptibles de subvenció les següents despeses, efectuades amb posterioritat a la data de sol·licitud de l'ajut:
f) Lloguer d'equips, instal·lacions i finques i de la contractació de serveis necessaris per a la realització del projecte.
g) Despeses de gestió i coordinació del projecte, d'acord amb l'apartat 13.4 d'aquest annex.
i) Les despeses de divulgació i comunicació dels resultats del projecte.
j) Despeses de personal propi referides al cost brut total de retribució a temps complet, i quota patronal.
S'entén com a personal propi el que està vinculat amb l'entitat beneficiària mitjançant una relació laboral i, per tant, figura cotitzant en el règim general de la Seguretat Social com a conseqüència d'aquesta relació.
a) Més d'una sol·licitud d'una mateixa persona sol·licitant com a líder.
En el cas que una mateixa entitat hagi sol·licitat l'ajut per més d'un projecte es donarà tràmit d'audiència a l'interessat per tal que decideixi per quin d'ells opta.
Si dins aquest termini la persona sol·licitant no contesta es considerarà que desisteix de totes les sol·licituds.
b) Els inventaris i les aplicacions informàtiques, excepte les aplicacions i plataformes web destinades a la divulgació i comunicació dels resultats del projecte.
c) Despeses de subministrament exteriors (aigua, llum, gas), les despeses de telefonia, manteniment d'espais (neteja) i reparacions.
d) Qualsevol impost (excepte IVA no recuperable), tribut, gravamen, taxa, recàrrec, interessos o sancions.
e) Garanties bancàries, comissions de descobert i qualsevol despesa financera.
f) Indemnitzacions per acomiadament de personal.
h) Despeses associades a atencions protocol·làries, representacions, dietes i desplaçaments.
7.1 L'ajut té caràcter de subvenció directament aplicable a les despeses que es detallen a l'apartat 5 d'aquest annex 2, derivades de la realització de projectes pilot innovadors per part de Grups Operatius,d'acord amb l'apartat 1 d'aquest annex 2.
La subvenció serà del 70% de la despesa elegible convenientment justificada, excepte en el cas de la coordinació de projectes, que pot arribar al 100%.
7.2 L'ajut per a la realització de projectes pilot innovadors per part dels Grups Operatius no podrà superar els 180.000,00 euros.
7.3 La despesa de coordinació del projecte no podrà superar el 10% de la despesa total elegible, i en cap cas podrà superar els 18.000,00 euros d'ajut.
En cas que es superi aquest percentatge o import s'ajustarà aquesta despesa.
7.4 Com a mínim, el 20% de la despesa total elegible es destinarà a la contractació del centre tecnològic, d'investigació o universitat.
7.5 La despesa de personal propi a què es refereix l'apartat 5.j) d'aquest annex 2 no podrà superar el 20% de la despesa total elegible.
7.6 La quantia màxima destinada a aquests ajuts i l'aplicació pressupostària a la qual s'ha d'imputar és la que determina l'article 2 de la convocatòria corresponent.
7.7 La determinació de la quantia dels ajuts es realitzarà en funció de l'aplicació dels criteris d'admissibilitat i la intensitat d'ajut fixada en l'apartat 8 d'aquest annex.
Un cop determinada la quantia d'ajuts s'aplicaran els criteris de priorització que estableix l'apartat 8.1 d'aquest annex 2, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 8.2 d'aquest annex 2 i aquelles que tot i obtenir aquesta puntuació mínima no resultin subvencionables per manca de disponibilitat pressupostària es desestimaran.
7.8 Sens perjudici d'aquests imports màxims subvencionables, i considerant el que estableix l'article 38 del Tractat de Funcionament de la Unió Europea, quan el beneficiari de l'ajut desenvolupi la seva activitat en el sector forestal els ajuts se sotmeten al Reglament (UE) núm. 1407/2013 de la Comissió, de 18 de desembre de 2013, sobre l'aplicació dels articles 107 i 108 del Tractat de Funcionament de la Unió Europea als ajuts de minimis, i, per tant, el total d'ajuts de minimis atorgat a una persona sol·licitant no podrà excedir els 200.000,00 euros bruts durant l'exercici fiscal en curs i els dos exercicis fiscals anteriors.
No se sotmet a aquest reglament i, per tant, no és d'aplicació el present apartat, la producció de suro natural en brut o simplement preparat, el material de rebuig de suro, el suro triturat, granulat o polvoritzat.
7.9 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que es derivin del compliment dels objectius d'estabilitat pressupostària i sostenibilitat financera.
a) Grau d'innovació del projecte i impacte en el sector (30/100)
a.1) Impacte de la innovació del projecte en la productivitat o sostenibilitat en el pla territorial i/o sectorial: fins a 15 punts.
a.2) Noves aportacions a l'estat actual de la ciència i el coneixement, a la generació de nous productes i serveis tecnològicament avançats: fins a 10 punts.
a.3) Viabilitat tècnica i riscos tecnològics assumits en el projecte: fins a 5 punts.
b) Qualitat cientificotècnica del projecte (30/100)
b.1) Claredat i concreció dels objectius, pla de treball, riscos i rigor metodològic del projecte: fins a 15 punts.
b.2) Adequació, coherència i justificació dels recursos (humans, financers, materials, temporals...) mobilitzats i de les despeses del projecte: fins a 15 punts.
c) Composició i governança del Grup Operatiu (25/100)
c.1) Experiència i capacitats de gestió del líder del Grup Operatiu: fins a 5 punts.
c.2) Experiència i capacitats tècniques i de gestió del coordinador del Grup Operatiu: fins a 5 punts.
c.3) Adequació del perfil científicotècnic dels grups de recerca amb relació als objectius del projecte: fins a 5 punts.
c.4) Idoneïtat i equilibri de la composició del Grup Operatiu amb relació als objectius del projecte: fins a 4 punts.
c.5) Representativitat o massa crítica del Grup Operatiu en el seu àmbit sectorial i/o territorial: fins a 4 punts.
c.6) Model de governança (procediments, estructura...) del Grup Operatiu adequat per garantir la implementació i el seguiment del Pla de treball i la gestió dels riscos tècnics i financers: 2 punts.
d) Pla de comunicació dels resultats de la innovació (10/100)
d.1) Pla de divulgació adequat: fins a 5 punts.
d.2) Ús de mitjans de divulgació apropiats: fins a 5 punts
e) Impacte sobre la internacionalització (els objectius del projecte tenen una visió internacionalitzadora de les empreses o dels productes o serveis): fins a 5 punts.
8.3 En el cas que l'import total de les sol·licituds seleccionades d'acord amb l'apartat 8.2 d'aquest annex 2 superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en aquest apartat.
En cas que diverses sol·licituds aconsegueixin la mateixa puntuació i no es disposi de suficient pressupost per atendre-les totes, s'aplicaran els següents criteris de desempat:
i) Puntuació obtinguda en l'apartat 8.1.a) d'aquest annex 2.
ii) Puntuació obtinguda en l'apartat 8.1.b) d'aquest annex 2.
8.4 Un cop esgotat el pressupost disponible, les sol·licituds seran denegades per manca de disponibilitat pressupostària.
9.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de Cohesió o qualsevol altre instrument financer de la Unió Europea, d'acord amb l'establert a l'article 59.8 del Reglament (UE) núm. 1305/2013 del Parlament Europeu i del Consell, de 17 de setembre de 2013.
10.1 Les sol·licituds per acollir-se a aquests ajuts es poden presentar per mitjans telemàtics des del web http://agricultura.gencat.cat/ajutsentermini d'acord amb el procediment descrit en l'annex 3 o bé es formalitzaran en un imprès normalitzat que es podrà descarregar des del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General d'Alimentació, Qualitat i Indústries Agroalimentàries i es presentaran a les oficines comarcals del Departament d'Agricultura, Ramaderia, Pesca i Alimentació, preferentment, sens perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost, dins el termini establert a la convocatòria.
10.2 En la primera fase de tramitació, d'acord amb les normes de tramitació establertes en l'apartat 14.5 d'aquest annex 2, a les sol·licituds s'ha d'adjuntar la documentació que es detalla a continuació:
a) Memòria descriptiva de l'ajut sol·licitat, d'acord amb el model del DARP, que es podrà obtenir al web http://agricultura.gencat.cat/, que contingui el títol del projecte, la descripció del projecte innovador, una descripció dels resultats previstos i una descripció de la contribució a l'objectiu de l'AEI de potenciar la productivitat i la gestió sostenible dels recursos.
b) Conveni de col·laboració, d'acord amb l'apartat 12 d'aquest annex.
c) Un annex a la sol·licitud per a cada beneficiari, que conté les declaracions responsables sobre els aspectes que es detallen a continuació i que la persona sol·licitant ratifica mitjançant la seva signatura.
d) Quan la persona beneficiària de l'ajut desenvolupi la seva activitat en el sector forestal, amb excepció de la producció de suro natural en brut o simplement preparat, el material de rebuig de suro i el suro triturat, granulat o polvoritzat, si ha rebut ajuts de minimis en l'exercici fiscal actual i en els dos exercicis fiscals anteriors, declaració que l'ajut global de minimis que ha rebut no supera els límits establerts.
10.4 En la segona fase del procés de concessió s'haurà de presentar la documentació que es detalla a continuació.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida.
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si s'escau, en cas de no haver autoritzat el DARP a obtenir aquesta informació d'acord amb el que estableix l'apartat 10.5 d'aquest annex 2.
d) Certificat actualitzat d'inscripció en el registre administratiu corresponent emès l'any 2016.
f) Quan el beneficiari de l'ajut desenvolupi la seva activitat en el sector forestal, amb excepció de la producció de suro natural en brut o simplement preparat, el material de rebuig de suro, el suro triturat, granulat o polvoritzat: ajuts de minimis rebuts en l'exercici fiscal actual i en els dos exercicis fiscals anteriors, fent constar que l'ajut global de minimis que hagi rebut la persona sol·licitant no supera els límits establerts per la normativa reguladora d'aquests ajuts.
10.5 La presentació de la sol·licitud de l'ajut per part de la persona interessada comportarà l'autorització al DARP per obtenir els certificats o verificar les dades necessàries per a la tramitació de l'ajut a emetre per altres administracions o entitats públiques.
A més, seguiran les pautes del programa d'identificació visual de la Generalitat de Catalunya (PIV) [URL].
a) Designar el coordinador del projecte, definit a l'apartat 2 d'aquest annex 2.
b) Designar, d'entre els membres del grup, el líder del projecte, que serà també el sol·licitant de l'ajut.
c) Designar, d'entre els membres del grup, els beneficiaris de l'ajut.
d) Difondre els resultats obtinguts a través de l'AEI.
e) Establir procediments interns que garanteixin la transparència en el seu funcionament i la presa de decisions i evitin situacions de conflicte d'interessos.
f) Presentar un conveni de col·laboració, d'acord amb l'apartat 12 d'aquest annex 2.
b) Prendre part en les activitats del projecte.
c) Fer-se responsables dels seus compromisos d'acord amb el conveni de col·laboració signat.
12.1.2 Ha de designar els beneficiaris, el líder i el coordinador del projecte.
12.1.3 Ha de contenir el compromís escrit dels membres del Grup Operatiu, ratificat per tots els membres del grup, amb el nom, adreça, telèfon i adreça de correu electrònic de cadascun d'ells i persona de contacte.
13.1 Ha de ser designat per acord dels membres del Grup Operatiu.
L'acord ha de quedar reflectit en el conveni de col·laboració definit a l'apartat 12 d'aquesta annex 2 que han de signar els membres del Grup Operatiu.
13.2 El coordinador pot ser una persona física o bé jurídica i pot formar part o no del Grup Operatiu.
13.3 El coordinador haurà de tenir assignades, com a mínim, les següents funcions:
a) Dirigir i coordinar el disseny del projecte, inclosa la preparació de les dades de presentació del projecte; descripció del projecte i definició dels compromisos de cada participant.
b) Coordinar els aspectes financers del projecte.
c) Assabentar-se de les sol·licituds de finançament efectuades per cada membre i poder facilitar aquesta informació a l'òrgan instructor.
d) Comunicar l'obtenció, en relació amb cada membre, d'altres ajuts, ingressos o recursos per finançar les activitats subvencionades.
e) Dirigir i coordinar totes les tasques del projecte que són responsabilitat de cada membre, per tal d'assegurar la correcta execució del conjunt.
f) Promocionar i controlar el projecte en tots els seus aspectes (tècnics, execució financera, de participació, etc.).
g) Controlar el progrés de l'execució de la despesa efectuada i preparar els documents necessaris.
h) Revisar el compliment dels compromisos assumits per cada participant fins a la correcta realització del projecte.
i) Constituir el canal de comunicació entre els membres del Grup Operatiu i el DARP.
Trametre totes les informacions rebudes pel que fa al projecte en ambdues direccions.
j) Centralitzar tota la informació financera i justificativa del projecte, que presentarà al Servei d'Innovació Agroalimentària.
13.4 Es consideren despeses de coordinació les ocasionades per l'exercici de les funcions de coordinació descrites a l'apartat 13.3 precedent.
L'ajut per a aquest concepte no podrà superar la intensitat fixada a l'apartat 7.3 d'aquest annex 2.
14.1 El procediment de concessió de la subvenció es farà en règim de concurrència competitiva.
14.2 L'òrgan instructor i l'òrgan competent per dictar la resolució són els que fixi la convocatòria corresponent.
14.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
14.4 La Comissió de valoració determinarà l'assignació del pressupost, d'acord amb els criteris de priorització establerts en l'apartat 8 d'aquestes bases reguladores.
14.5 En una primera fase, sobre la base de la sol·licitud i la documentació que especifiquen els apartats 10.2 i 10.3 d'aquest annex 2, es puntuaran els expedients elegibles en funció dels criteris de prioritat establerts a l'apartat 8 d'aquest annex 2.
D'acord amb aquesta documentació, la Comissió de valoració elaborarà l'informe corresponent.
A partir d'aquest informe, l'òrgan instructor elevarà la proposta de resolució al director general d'Alimentació, Qualitat i Indústries Agroalimentàries, el qual procedirà a dictar la resolució sobre la concessió o denegació de l'ajut, segons s'escaigui.
14.6 En una segona fase, l'òrgan instructor notificarà als beneficiaris la corresponent resolució de concessió o de denegació de l'ajut.
Els beneficiaris que hagin obtingut resolució favorable disposaran d'un termini d'un mes a partir de l'endemà de rebre la notificació per presentar la resta documentació especificada a l'apartat 10.4 d'aquest annex 2.
15.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
15.2 Comporta el desistiment de la sol·licitud la manca de presentació de qualsevol dels documents que estableix l'apartat 10.2 i 10.4 d'aquets annex 2, o bé la manca d'esmena dels requisits esmenables, dins el termini de 10 dies hàbils i amb el requeriment previ.
15.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades.
15.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
16.1 En la resolució de concessió hi figuraran, com a mínim, l'import de la despesa aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons, i les condicions que haurà de complir la persona beneficiària, el termini d'execució i de justificació de les actuacions subvencionades, i la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons.
Es tindrà en compte també la possibilitat de prorrogar el termini d'execució de l'ajut.
En el cas dels ajuts en l'àmbit del sector forestal d'acord amb el que s'estableix a l'apartat 9.3 d'aquest annex 2, en la resolució també s'ha de fer constar el caràcter de minimis de l'ajut, així com la menció expressa al Reglament que regeix aquest règim d'ajuts, fent-hi constar el títol i la referència de publicació al DOUE: Reglament (CE) núm. 1407/2013 de la Comissió, de 18 de desembre, relatiu a l'aplicació dels articles 107 i 108 del Tractat de Funcionament de la Unió Europea als ajuts de minimis (DOUE L-352, de 24.12.2013).
16.2 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea, en les circumstàncies següents: canvi de persona beneficiària, destinació de la subvenció, modificació del termini d'execució i modificació dels percentatges de participació financera determinats per la Comissió Europea.
16.3 Cal proposar a la Direcció General d'Alimentació, Qualitat i Indústries Agroalimentàries qualsevol canvi que, dins la mateixa finalitat, es pugui produir en la destinació de la subvenció que, si s'escau, ha de ser expressament autoritzada, sempre que la proposta continuï respectant els límits que estableix la convocatòria corresponent, s'efectuï abans de realitzar els canvis i com a màxim un mes abans de la darrera certificació de l'ajut.
–17 Execució, justificació i pagament
17.1 Les persones beneficiàries han de realitzar les actuacions objecte dels ajuts i justificar-les en el següent termini, per tal que es pugui procedir a la certificació i comprovació de l'execució de les activitats previstes:
a) Com a màxim el dia 30 de setembre de 2018 es justificarà un mínim del 30% del projecte.
b) Com a màxim el dia 30 de setembre de 2019 es justificarà la part restant del projecte.
17.2 En el cas que es justifiqui la quota patronal del mes de setembre, si no se'n pot justificar el pagament dins la data establerta a l'apartat 17.1 precedent, s'estableix un termini addicional pel temps indispensable per completar la justificació d'aquest TC1.
17.3 Només es concediran pròrrogues dels terminis per realitzar les actuacions i/o justificar-les de manera excepcional i per motius degudament acreditats, que es podran sol·licitar al director o la directora general d'Alimentació, Qualitat i Indústries Agroalimentàries, i es concediran per un termini que no excedeixi la meitat del termini concedit inicialment, d'acord amb el que estableix l'article 49 de la Llei 30/1992, de 26 de novembre.
17.4 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'ha d'acreditar l'import, procedència i aplicació d'aquests fons a les activitats subvencionades.
17.5 S'admetran pagaments en efectiu per un import màxim acumulat inferior a 2.500,00 euros.
17.6 En els supòsits en què hi hagi desviacions de certificació respecte dels conceptes de despesa aprovats, s'admet la compensació entre conceptes.
La compensació s'ha de fer sense superar l'ajut total aprovat i respectant les limitacions establertes a l'apartat 7 d'aquest annex 2.
–18 Documentació justificativa de l'ajut
18.1 La documentació justificativa a presentar és la següent:
a) Sol·licitud de pagament de l'ajut de cada beneficiari, d'acord amb l'imprès normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts.
b) Compte justificatiu de cada beneficiari, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts, signat pel/per la representant legal de l'empresa beneficiària i, quan s'escaigui, pel/per la coordinador/a del Grup Operatiu.
Memòria justificativa, d'acord amb el model normalitzat que es podrà obtenir en qualsevol dependència del DARP o al web http://agricultura.gencat.cat/guiajustificacioajuts sobre el cost de les activitats realitzades on hi consti:
- Els tres pressupostos a què fa referència l'apartat 10.4.g) d'aquests annex 2 que ha d'haver sol·licitat el beneficiari abans de realitzar la despesa subvencionable.
c) Certificat de cada beneficiari d'estar al corrent amb les obligacions tributàries, en cas de no haver autoritzat el DARP perquè obtingui aquesta informació.
d) Certificat de cada beneficiari d'estar al corrent de les obligacions amb la Seguretat Social, en cas de no haver autoritzat el DARP perquè obtingui aquesta informació.
f) Informe de vida laboral d'un compte de cotització, en cas de no haver autoritzat el DARP per obtenir aquesta informació, d'acord amb l'apartat 10.5.
g) En cas que es justifiqui la quota patronal de Seguretat Social, documents TC1 i TC2 acompanyats dels documents o extractes bancaris o comptables que provin l'efectivitat del pagament.